|  |  |
| --- | --- |
| Auto Hrvatska d.d. Auto Hrvatska PSC d.o.o. |  |

Sektor korporativnih komunikacija

Avenija Većeslava Holjevca 10

10 000 Zagreb

Tel: 01 6450 406

Fax: 01 6452 406

Naš znak - Re:

Datum - Date: 13.12.2012.

|  |
| --- |
| **PRIOPĆENJE** |

**Isporučena 23 nova vučna vozila INA – Industriji nafte, d.d.**

**ZAGREB, 13. prosinca** - Službena i svečana isporuka 23 nova vučna vozila MAN TGS 18.440 za INA – Industriju nafte, d.d.održana je u četvrtak, 13. prosinca 2012. u Auto Hrvatska Prodajno servisni centri d.o.o. u Hrvatskom Leskovcu.

Zapisnik o isporuci vozila u ime Ine potpisao je Stjepan Nikolić, direktor Inina Sektora logistike, a u ime isporučitelja Velimir Marović, direktor MAN Importer Hrvatska d.o.o.

Oba potpisnika istaknula su profesionalnost u pristupu zahtjevnom projektu i međusobno povjerenje kao temelj dugoročnog partnerstva te činjenicu da obje kompanije stoje na usluzi potrošačima, a u vrijeme gospodarske krize zasigurno će se pozitivno odraziti i na jačanje gospodarstva jer se upravo i radi o svojevrsnom ulaganju u hrvatsko gospodarstvo.

Primopredaji su nazočili predstavnici Ine kao i članovi Upravnog odbora i menadžmenta članica Poslovne grupe Auto Hrvatska.

Vučna vozila upotrebljavat će se za prijevoz naftnih derivata Za sva nova vozila INA je s Auto Hrvatska PSC-om sklopila CSS ugovor o održavanju u trajanju šest godina ili do 900.000 km. Takav model održavanja voznog parka korisniku jamči pouzdanost i sigurnost vozila, a troškovi u tom segmentu su fiksni i unaprijed poznati. U sklopu svečanosti Bogdan Tihava, direktor Poslovne grupe Auto Hrvatska, uručio je priznanje Arturu Therneszu, Ininom izvršnom direktoru za Rafinerije i marketing za dugogodišnju poslovnu suradnju i doprinos razvoju partnerstva s Poslovnom grupom Auto Hrvatska.

Priznanje je dodijeljeno u povodu 60. obljetnice osnutka i kontinuiranog poslovanja kompanije Auto Hrvatska. Ključeve novih vozila Arturu Therneszu simbolično je predao Mario Dent, voditelj Prodaje novih kamiona.

|  |  |
| --- | --- |
| **Poslovna grupa Autohrvatska**  **Korporativne komunikacije** | **Sektor korporativnih komunikacija Ina, d.d.** |

g. Ivo Kežić

Tel: +38516167 548 Tel: +38516451 440

[ikezic@autohrvatska.hr](mailto:ikezic@autohrvatska.hr) [PR@ina.hr](mailto:PR@ina.hr)

[www.autohrvatska.hr](http://www.autohrvatska.hr/) [www.ina.hr](http://www.ina.hr/)

[www.man.hr](http://www.man.hr/)